อาถรรพ์เลข 13
โดย...ทีมข่าวการเงินโพสต์ทูเดย์
4 ก.พ. 2559

โดย...ทีมข่าวการเงินโพสต์ทูเดย์
สถานการณ์การเมืองเริ่มร้อนระอุขึ้นเรื่อยๆ ร่างรัฐธรรมนูญถูกหยิบวิพากษ์วิจารณ์อย่างหนัก แม้กระทั่งนายกฯ ลุงตู่ ยังออกอาการปุดๆ เล่นงานนักข่าวเป็นชุด
หันมาดูด้านเศรษฐกิจก็ไม่ได้ดีไปกว่ากัน ตัวเลขที่ออกมาชวนให้ใจหาย ดัชนีชี้วัดหลายตัวดิ่งลงพร้อมๆ กันในรอบ 13 เดือน เหมือนกันแบบเป๊ะเวอร์
เริ่มจากตัวเลขเงินเฟ้อ ที่กระทรวงพาณิชย์แถลงว่า เดือน ม.ค. ติดลบ 0.53% ถือเป็นการติดลบต่อเนื่องเดือนที่ 13 
ถัดมาเป็นแบงก์ชาติ รายงานว่า เดือน ธ.ค. 2558 ว่า เงินไหลออกแล้ว 3,907 ล้านเหรียญสหรัฐ มากสุดเป็นประวัติการณ์ในรอบ 13 เดือน สาเหตุหลักมาจากฝรั่งทิ้งหุ้น
ดีนะที่ตัวเลขการส่งออกปี 2558 ที่ออกมาไล่ๆ กัน ติดลบไป 5.78% ไม่มีอะไรเกี่ยวกับเลข 13
ไม่งั้นได้โทษว่า เศรษฐกิจที่ไม่ดีช่วงนี้ เพราะเจออาถรรพ์เลข 13 แน่ๆ